“Lha ana apa ta, kok ndadak kon nyilikke swarane kuwi, Hen?” pandangune Pak Jaka marang Hendy kanggo ngerteni alesane. “Nika lhe Pak, kagem mirengaken swanten suling ingkang tasih tebih nyamut-nyamut wonten ing pojok dhusun. Menapa leres punika sulinganipun Arief rencang kula. Siang wau piyambake janji bandhe ngajak dolan. Anggenipun ngampiri mawi kode swanten suling,” kandhane Hendy atur katrangan. Pak Jaka manthuk-manthuk bisa nampa kenengapa Hendy ngotot adhine kon nyilikke swarane tivi.